มหกรรมยานยนต์ ครั้งที่ 39 นำรถยนต์ไฟฟ้ากว่า 50 แบรนด์ มานำเสนอและจำหน่าย ประชาชนสนใจอย่างล้นหลาม
ตลอดทั้งวันที่งานมหกรรมยานยนต์ ครั้งที่ 39 หรือ Motor Expro 2022 ที่บริเวณอิมแพ็ค ชาเลนเจอร์ 1-3 เมืองทองธานี พบว่ามีประชาชนและกลุ่มคนรักรถยานยนต์ เข้าร่วมงานกันอย่างคึกคัก โดยภายในงานได้รวบรวมแบรนด์รถยนต์และจักรยานยนต์ชั้นนำ ทั้งหมด 52 แบรนด์ จาก 10 ประเทศ เข้าร่วมจัดแสดงภายในงาน โดยเฉพาะอย่างยิ่งยานยนต์พลังงานไฟฟ้าและใช้พลังงานผสมผสานไฮบริด ที่เป็นมิตรกับสิ่งแวดล้อมถือเป็นหนึ่งตัวเลือกในงาน อาทิ นิว เอ็มจี อิเล็กทริค อีวี, เกีย อีวี 6, เนต้า เอส สปอร์ตี้ สมาร์ท คูเป้, ซูซุกิ เออติก้า ไฮบริด เป็นต้น ที่ได้รับความสนใจอยากประชาชนจำนวนมาก เช่นเดียวกับหนึ่งในประชาชนที่สนใจรถยานยนต์ไฟฟ้า กล่าวว่า ตั้งใจมาดูรถยานยนต์ไฟฟ้าเป็นหลัก เนื่องจากมองว่ารถไฟฟ้าเป็นรถแห่งอนาคตที่จะต้องใช้งาน ถือว่างานครั้งนี้ได้นำรถจักรยานยนต์และรถยนตจำนวนมากมาให้เป็นทางเลือก โดยเฉพาะรถยานยนต์ไฟฟ้าที่มีหลากหลายเเบรนด์และราคาเหมาะสมประชาชนที่สนใจจะเข้าร่วมงานต้องเพื่อเวลาในการเดินทาง โดนงานจะจัดไปจนถึงวันที่ 12 ธันวาคมนี้ ตั้งแต่เวลา 11.00 น.- 22.00 น. ที่ฮอลล์ 1-3 อิมแพ็ค ชาเลนเจอร์ ฮอลล์ เมืองทองธานี